Dustefjerten

Dustefjerten er en barnebok fra   av den norske forfatteren Rune Belsvik. Boka er den første i en serie på seks bøker om hovedpersonen Dustefjerten og vennene hans, utgitt fra 1991 til 2003. Bøkene i bokserien var opprinnelig en bestilling fra Barnetimen for de minste. Serien er etter hvert tildelt flere priser, og er også bearbeidet for scene som musikal og opera.

 Landet ved bekken 
Handlingen utspiller seg i et miljø kalt «Landet ved bekken», som kan minne om HundremeterskogenMjør, Birkeland, Risa. Barnelitteratur – sjangrar og teksttypar. LNU/Cappelen, 2006. ISBN 978-82-02-15856-6, men også om andre miljø med menneskeaktige dyr og figurer, slik som Mummidalen og Det suser i sivet.Birkeland, Risa, Vold. Norsk barnelitteraturhistorie. 2. utg. Samlaget, 2005. ISBN 82-521-5933-8Svein Slettan. «Smått og stort, Rune Belsviks bøker om Dustefjerten». I: hans Inn i barnelitteraturen, artiklar om bøker for barn og unge. Høyskoleforlaget, 2010. ISBN 978-82-7634-859-0 Personene gjør vanlige ting for et førindustrielt eventyrsamfunn: grøftegraving, vedhogst og brødbaking; aktiviteten følger årsrytmen.

De seks hoved-«personene» har forskjellige og entydige karaktertrekk: den entusiastiske Oktava, den bekymrede-ansvarlige Dustefjerten, den naivt nysgjerrige Andungen, den tungsindige Holesnusken, den engstelige Bollefisen og den dypsindige Kavringreven. I lydbokutgavene av bøkene, som Belsvik leser selv, bruker han karikerende-karakteriserende stemmer til fem av rollene, mens Kavringreven blir fremstilt med en sympatiserende normalstemme.

Et hovedtema i bøkene er spennet mellom de naivt karikerte figurene og de eksistensielle spørsmålene som drøftes.Leikny Haga Indergaard. Dustefjerten i artikkelserien «Nasjonens hukommelse» hos Nasjonalbiblioteket; nb.no, 2001 Belsvik «kombinerer eit enkelt språk og ei enkel form med djup tenking, psykologisk innsikt og poesi.» Det er «historier om å bli klar over nye sider ved seg sjølv og om å forandre seg.» Et annet tema i bøkene er nonsenskomikk og anakronistiske brudd med eventyrsjangeren.

Handlingen i hver av bøkene er basert på spenninga mellom konstruktive og destruktive krefter; det oppstår en mangelsituasjon (tyveri, ensomhet eller asosial adferd) som må overvinnes med samarbeid og kollektiv innsats fra hele gruppa.

 Serien 

 Dustefjerten (1991)  
 Dustefjerten og det store bekketeateret (1992)  
 Dustefjerten og den store gullfiskjakta (1993)  
 Dustefjerten og den store marsipanfesten (1994) – tildelt Kulturdepartementets barnebokpris og Sunnmørsprisen
 Dustefjerten og den store vårdagen (1996) – tildelt Kritikerprisen for beste barne- og ungdomsbok
 Dustefjerten og den store sommarferieturen (2003) – tildelt Kulturdepartementets barnebokpris

Fire av bøkene er illustrert av Turid Frantze Lauenborg (nr 2, 3, 4 og 6). Den første var illustrert av Marius Renberg, og den femte av Lisbeth Narud.Kirsten Kallebergs anmeldelse av Dustefjerten og den store sommarferieturen hos barnebokkritikk.no drøfter illustratørskiftet
 Adapsjoner 
En dukketeaterversjon av Dustefjerten og den store marsipanfesten ble satt opp på Agder teater i 1996, i Giert Werrings bearbeidelse.Rune Belsvik hos allkunne.noRune Belsvik  hos manusbank.no

Familiemusikalen Dustefjerten og Andungen hadde premiere på Det Norske Teatret den 31. januar 2003. Teksten var av Rune Belsvik, musikken ved Terje Johannesen og regien ved Line Rosvoll.Dustefjerten i Det Norske Teatrets forestillingsarkivHandlingsreferat og vurdering av musikalen Dustefjerten hos pluto.no/Kulturspeilet Bjørn Jenseg spilte tittelrollen, og stykket var basert på historier fra flere av bøkene.

Bertil Palmar Johansens opera Dustefjerten - ein opera om lengten, kjærleiken og marsipanen hadde premiere på Agder teater den 13. oktober 2006.Bollefisen og Dustefjerten  hos ballade.no, 6.10.2006katalogopplysninger om partituret til Dustefjerten, fra mic.no

 Referanser 

Kategori:Norske barnebøker
Kategori:Bøker fra 1991
Kategori:Litterære figurer